«Уажәшьҭа ақырҭуаа иҟарҵаша аконкреттә усқәа рымоуп, аусура нашәыгӡа, шәара амҩа иаша шәануп», — иҳәеит Евроеидгыла иреиҳаӡоу акомиссар Жозеп Боррель ақырҭуа жәлар ирашәҳәарызеи ҳәа ажурналистцәа ианиазҵаа.
«Дара даҽа алшарак роуит, ари аӡбара иҵоурамкәа иахәаҧшыр ҟалом. Уажәшьҭа ақырҭуаа иҟарҵаша аконкреттә усқәа рымоуп, аусура нашәыгӡа, шәара амҩа иаша шәануп», — иҳәеит Боррель.
Ажурналистцәа Жозеп Боррель иазҵааит Қырҭтәыла акритериқәа зегьы анынагӡаалак акандидат астатус анаршьома ҳәа.
«Ааи, убасҵәҟьоуп ишыҟоу. Акритериқәа зегьы анынашәыгӡалак, автоматла астатус шәоуеит», — иҳәеит Евроеидгыла Иреиҳаӡоу акомиссар.
Иахьа Бриуссель имҩаҧысуа Евроеидгыла асаммит аҿы европатәи алидерцәа Қырҭтәылеи, Украинеи, Молдовеи Евроеидгыла алаларазы иҟарҵаз азыҳәамҭа иадҳәаланы аӡбара рыдыркылоит.